Едекон је учествовао у бици на Каталаунским пољима. Остао је уз Атилу све до његове смрти 453. Након што је избио грађански рат међу његовим синовима, године 454. се прикључио побуњеним Гепидима и Остроготима и заједно с њима учествовао у бици на реци Недао у којој су Хуни потпуно разбијени и протерани преко Карпата. Едекон је после у Панонији настојао створити скирску државу, али се она није дуго одржала. Године 469. се прикључио антиостроготској коалицији коју је организовао источноримски цар Лав I, али је она поражена у бици код Болије у којој је Едекон погинуо.